Grčka i dalje pod pritiskom EU
Ministri finansija EU otkazali sastanak sa Grčkom vladom jer parlament nije uspeo da se dogovori oko uštede još 430 milijardi dolara
Ministri finansija država eurozone su otkazali sastanak sa Grčkom vladom, jer parlament nije uspeo da pronađe put za uštedu još 430 milijardi dolara. To od Grčke zahtevaju njeni međunarodni kreditori, da bi joj Evropska unija i Međunarodni monetarni fond odobrili drugi paket pomoći u vrednosti od 172 milijarde dolara, kaže Kristos Papucis, ministar civilne zaštite. ističe Papucis. Lider konzervativaca Antonis Samaras je danas uputio pismo kojim potvrđuje da prihvata uslove Evropske unije i MMF-a za paket pomoći – što je jedan od uslova koji treba da uveri kreditore da će Grčka nastaviti da sprovodi mere štednje bez obzira na moguće promene vlade u Atini posle izbora u aprilu. I dok mnogi kažu da Evropljani postavljaju Grčkoj oštre zahteve, francuski ministar inostranih poslova Alen Žipe kaže da napori koji se ulažu u rešavanje situacije moraju da se nastave, jer bi izlazak iz eurozone za Grčku bio još gori. uverava francuski šef diplomatije. Vrednost akcija na atinskoj berzi je pala, bez obzira što se vrednost evropskih deonica u prepodnevnim transakcijama povećala zahvaljujući pozitivnim kretanjima u Aziji i oporavku bankarskih rezervi. Neki trgovci kažu da Grčka u ovom trenutku u glavnom ne utiče na tržišta, ali Atina mora da se povinuje Evropskoj uniji da bi izbegla stečaj. objašnjava berzanski trgovac, Štefan Šarfeter. Ali čak i ako Grčka dobije novi paket pomoći i ne ode pod stečaj u martu, strahuje se da je ekonomski kurs već određen. Ekonomija se u četvrtom tromesečju prošle godine smanjila za 7 odsto i neki analitičari ne očekuju rast pre druge polovine 2013.